PMIndiaData/PMIndiaSum huggingface dataset:
পি.এম.না নাগপুরদা মহারাস্ত্র সমৃদ্ধি মহামার্গ শঙ্গাখ্রে

প্রধান মন্ত্রী, শ্রী নরেন্দ্র মোদীনা কিলোমিতর ৫২০ শাংবা অমসুং নাগপুর অমসুং শির্দী ফাওবা ফাওনহল্লিবা হিন্দু হরুদয় সম্রাদ বালাসাহেব থাকরে মহারাস্ত্র সমৃদ্ধি মহামার্গকী ফেস-১ শঙ্গাখ্রে। প্রধান মন্ত্রীনা ত্বিত তৌখি: “ঐখোয়না ক্বালিতী লৈবা ইনফ্রাস্ত্রকচর শেম্নবা অমসুং নাগপুর অমসুং শির্দীগী মরক্তা মহামার্গ শারিবা অসিনা খোঙথাং অসিগী খুদম অমনি। মোদর্ন রোদ প্রোজেক্ত অসি শঙ্গাখ্রে অমসুং মহামার্গতা চৎলুরে। মসিনা মহারাস্ত্রগী শেন্মীৎলোন চাউখৎহনবদা মতেং পাংলগনি।” প্রধান মন্ত্রীনা থুংবদা মহাকপু তরাম্না ওকখি অঞসুং মহাক্কা মহারাস্ত্রগী মুখ্য মন্ত্রী, শ্রী একনাথ শিন্দে, মহারাস্ত্রগী রাজ্যপাল, শ্রী ভগত সিংহ কোশয়ারি, মহারাস্ত্রগী উপ মুখ্য মন্ত্রী, শ্রী দেবেন্দ্র ফদনাবিস অমসুং রোদ ত্রান্সপোর্ত এন্দ হায়ৱাজকী কেন্দ্র মন্ত্রী, শ্রী নিতিন গদকরি লোইনরকখি। বেকগ্রাউন্দ প্রধান মন্ত্রী, শ্রী নরেন্দ্র মোদীনা কিলোমিতর ৫২০ শাংবা অমসুং নাগপুর অমসুং শির্দী ফাওবা ফাওনহল্লিবা হিন্দু হরুদয় সম্রাদ বালাসাহেব থাকরে মহারাস্ত্র সমৃদ্ধি মহামার্গকী ফেস-১ শঙ্গাখ্রে। সমৃদ্ধি মহামার্গ নৎত্রগা নাগপুর-মুম্বাই সুপর কম্ম্যুনিকেসন এক্সপ্রেৱে, অসি লৈবাক শিনবা থুংনা কন্নেক্তিভিতী অমদি ইনফ্রাস্ত্রকচর ফগৎহন্নবগী প্রধান মন্ত্রীগী মঙলান মঙফাওনহন্নবগী মায়কৈদা থাংজিনবা অচৌবা খোঙথাঙ অমনি‍। কিলোমিতর ৭০১ শাংবা এক্সপ্রেসৱে – লুপা করোর ৫৫,০০০রোম চঙনা শেমগৎলিবা – অসি মহারাস্ত্রগী দিস্ত্রিক্ত ১০ অমদি মমিং লৈরবা ময়োল্লমগী মফম অম্রাবতী, ঔরঙ্গবাদ অমসুং নাসিক ফাওনা চত্তুনা, ভারতকী খ্বায়দগী শাংবা এক্সপ্রেৱেশিংগী মরক্তা অমা ওইরি‍। এক্সপ্রেসৱে অসিনা অতোপ্পা থংনবা দিস্ত্রিক্ত ১৪গী কন্নেক্তিভিতীগী ফীভম ফগৎহনবদসু মতেং ওইদুনা, বিদর্ভা, মরাথ্বারা অমদি অৱাং মহারাস্ত্র রীজন য়াওনা স্তেত অসিগী দিস্ত্রিক্ত ২৪রোমদা চাওখৎপা পুরকপদা মতেংসু ওইগনি‍। পি.এম. গতি শক্তিগী মখাদা ইনফ্রাস্ত্রকচর কন্নেক্তিভিতী প্রোজেক্তশিং পুন্না থৌরাং য়াৎমিন্নবা অমদি খুৎশম্ননা পাইখৎমিন্নবা হায়রিবা প্রধান মন্ত্রীগী মীৎয়েং অসিগী পরিংদা, সমৃদ্ধি মহামার্গ অসিনা দিল্লী মুম্বাই এক্সপ্রেসৱে, জৱাহরলাল নেহরু পোর্ত ত্রস্ত অমদি অজন্তা এল্লোরা কেব্স, সির্দি, ভেরুল, লোনারনচিংবা লমকোয় মফমশিং শম্নহনগনি‍। সমৃদ্ধি মহামার্গনা মহারাস্ত্রগী শেন্মিৎলোন চাওখৎহনবদা অচৌবা ইনোৎ হাপ্পদা চাউনা মতেং পীগনি‍।
জাপানগী ফোরেন অমসুং দিফেন্স মিনিস্তরনা প্রধান মন্ত্রীগা উনখ্রে

ভারত-জাপান ফোরেন অমসুং দিফেন্স মিনিস্তরশিংগী মীফম (২+২)গী হৌদোকপা থৌরমদা শরুক য়ানবা ভারত্তা লাকখিবা জাপানগী ফোরেন এফেয়র্স মিনিস্তর তোসিমিত সুমোতেগী অমসুং দিফেন্স মিনিস্তর তারোকোনোনা ঙসি প্রধান মন্ত্রীগা উনখ্রে। প্রধান মন্ত্রীনা লাক্লিবা মিনিস্তরশিংনা তরাম্না ওকখি অমসুং ২০১৮গীওক্তোবরদাজপান্দাপাংথোকখিবা১৩শুবাভারত-জাপানচহিগীমীফমদা প্রধান মন্ত্রী অমসুং প্রধান মন্ত্রী অবেনা থমখিবা পান্দম ফংবদা নাকল অনিনা অপেনবা ফোংদোকখি। মসিগী মীফম অসিনা ভারত অমসুং জাপানগী মরক্ত স্ত্রাতেজিক, সেকুরিতি অমসুং দিফেন্সকী মখা তানা মতেং পীনবা হেনগৎহনগনি হায়না প্রধান মন্ত্রীনা ফোংদোকখি। লৈবাক অনিগী মীওইশিং, লমদম অসি অমসুং মালেমগী কান্নবা ফংনবা ভারত-জাপানগী মরী অসি হিরম খুদিংমক্তা চাউখৎহনবগী মরুওইবা অদু প্রধান মন্ত্রীনা পনখি। লৈবাক অনিগী মরক্তা চাং নাইনা অৱাংবা থাক্কী মীফম পাংথোকপা অসি মরী চেৎপগী খুদম অমনি হায়না প্রধান মন্ত্রীনা পনখি। মহাক অমসুং প্রধান মন্ত্রী অবেনা লৈবাক অনিগী মরী অসিবু মপাঙ্গল কনখৎহনবগী মরুওইবা অদুদা অচেৎপা থাজবা থম্লি হায়না প্রধান মন্ত্রীনা ফোংদোকখি। মহাক্না হায়খি মথং থাদা ভারত্তা পাংথোক্কদৌরিবা ভারত-জাপান চহিগী মীফমদা প্রধান মন্ত্রী অবেবু তরাম্না ওক্লি। ভারতকী এক্ত ইস্ত পোলিসীনা মরুওইবা থৌদাং লৌদুনা লমদম অসিদা শান্তি অমসুং নুংঙাই-য়াইফবা পুরকপদা ভারতনা জাপানগা লৈনরিবা মরী অসি মরুওইবা মচাক অমনি হায়না প্রধান মন্ত্রীনা পনখি।
পি.এম.না নই দিল্লীদা কেন্দ্র মন্ত্রী সর্বনন্দ সোনোৱালগী য়ুমদা বিহু কুমহৈ পাঙথোকপদা শরুক য়াখ্রে

প্রধান মন্ত্রী শ্রী নরেন্দ্র মোদীনা নই দিল্লীদা কেন্দ্র মন্ত্রী সর্বনন্দ সোনোৱালগী য়ুমদা পাঙথোকপা বিহু কুমহৈদা শরুক য়াখ্রে‍। প্রধান মন্ত্রীনা ত্বীত তৌখিবদা; “ঐগী মন্ত্রী খোঙলোয় @sarbanandsonwal জীগী য়ুমদা বিহু পাঙথোকপা শরুক য়ারুরে‍। ভারতনা মচু মমেন্না থল্লবা অসামগী নাৎকীদমক চাউথোকচৈ‍।”
প্রধান মন্ত্রীনা চন্দ্র শেখর অজাদপু মহাক্কী মপোক কুমওন্দা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা মথৌনা লৈরবা ভারত ইমাগী মপারী, থোইদোক হেন্দোক্না শক্নাইরবা চন্দ্র শেখর অজাদপু মহাক্কী মপোক কুমওন্দা ইকাই খুম্নবা উৎখ্রে। ত্বীত অমদা প্রধান মন্ত্রীনা হায়খি, “থৌনা লৈরবা ভারত ইমাগী মপারী থোইদোক হেন্দোক্না শক্নাইরবা চন্দ্র শেখর অজাদপু নিংশিংজরি। মহাক্কী অঙনবা নহা ওইরিঙৈ মতমদা মশামক ভারতপু অঙম্বশিংগী মখুৎতগী নিং-খা তম্বগীদমক লুপচখি। মহাক অসি য়াম্না লিংবা ভারত অমা ওইনবগীদমক তুংগী খনবা অমসুং আসা তৌবা মীওইনি”।
মন্ত্রীমন্দলনা ফ্যুজিতিব ইকোনোমিক ওফেন্দর্স বিল, ২০১৮ অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা পর্লিয়ামেন্ততা পুথোক্নবা ফাইনান্স মিনিস্ত্রীনা হায়জরকপা ফ্যুজিতিব ইকোনোমিক ওফেন্দর্স বিল, ২০১৮ অয়াবা পীখ্রে। বিল অসিনা ভারতকী কোর্তশিংগী জুরিসদিক্সনগী ৱাংমদা ইন্দিয়ান লোগী প্রোসেস্তগী নানথোক্লিবা ইকোনোমিক ওফেন্দরশিং হন্দোকহন্নবা খোংথাংশিং পায়খৎপদা মতেং ওইরগনি । শাফু: বিল অসিনা ফ্যুজিতিব ইকোনোমিক ওফেন্দরশিংবু সেদুল ওফেন্সশিংগীদমক ত্রায়েল মায়োক্ননবা ভারত্তা নম্দুনা হল্লকহন্নবা রুল ওফ লো রি-স্তাব্লিস তৌরগনি হায়না থাজবা থম্লি। মসিনা বেঙ্কশিং অমসুং অতোপ্পা ফাইনান্সিয়েল ইনস্তিত্যুতশিংনা অসিগুম্লবা ফ্যুজিতিব ইকোনোমিক ওফেন্দরশিংনা চৎথরিবা ফাইনান্সিয়েল দিফোল্তশিংদগী হায়র রিকোবরি এচিব তৌবদশু মতেং ওইরগনি। বিল অসিগী মওং মতৌশিং: কনাগুম্বা অমবু ফ্যুজিতিব ইকোনোমিক ওফেন্দর অমনি হায়না লাওথোক্নবা স্পিসিয়েল কোর্তকী মমাংদা এপ্লিকেসন; ফ্যুজিতিব ইকোনোমিক ওফেন্দর অমগী প্রোপর্তীগী এতেচমেন্ত; ফ্যুজিতিব ইকোনোমিক ওফেন্দর অমা ওইনা কনাগুম্বা অমদা স্পিসিয়েল কোর্ত অমনা নোতিস অমা ইশু তৌরবা; ক্রাইমগী প্রোসীদশিংদা ফ্যুজিতিব ইকোনোমিক ওফেন্দর অমনি হায়না লাওথোক্লবা কনাগুম্বা অমগী মরন-মথুম মৎপা; বেনামী প্রোপর্তী য়াওনা অসিগুম্লবা ওফেন্দরশিংগী ভারত অমসুং মপাল লমদা লৈরিবা অতোপ্পা মরন মথুম মৎপা; ফ্যুজিতিব ইকোনোমিক ওফেন্দরবু মখল অমত্তগী সিভিল ক্লেম দেফেন্দ তৌবগী হক লৈহন্দবা; অমসুং এক্ত অসিগী মখাদা সরকারনা মৎপা লন-থুম মেনেজ অমসুং দিস্পোজ তৌনবা এদমিনিস্ত্রেতর অমা এপোইন্ত তৌরগনি। য়ুমফম: ইন্দিয়ান কোর্তশিংগী জুরিসদিক্সনদগী চেনখিবা তোঙান তোঙানবা ইকোনোমিক ওফেন্দরশিংগী খুদমশিং মফম অসিদা লৈরি। ভারতকী কোর্তশিংদগী অসিগুম্লবা ওফেন্দরশিং এবসেন্স ওইবনা তোঙান তোঙানবা মাংনবগী মশক ওইবা মহৈশিং পুরকই- অহানবদা, ক্রিমিনেল কেসশিংগী ইনভেস্তিগেসন্দা মসিনা অপনবা ওই; অনিশুবদা, মসিনা লোগী কোর্তশিংগী তাংখ্রবা মতম মাংহল্লি, অহুমশুবদা, মসিনা ভারত্তা লোগী রুল মাংহল্লি। লোদা হৌজিক লৈরিবা সিভিল অমসুং ক্রিমিনেল প্রোবিজনশিং অসিনা প্রোব্লেমশিংগী শাথিবা ফিভম অসি দিল তৌবদা মতিক চাদে। মদুনা মরম ওইরগা ইফেক্তিব ওইবা, থবক য়াংশিনবা অমসুং কন্সতিত্যুস্নেল্লী পর্মিসিবল ওইবা অসিগুম্বা এক্সনশিং ফংহনবগী মথৌ তাবা অদু ফাওরে।
প্রধান মন্ত্রীগা ফ্রান্সকী য়ুরোপ এন্দ ফোরেন এফেয়ার্স মিনিস্তরগা উনখ্রে

ঙসি প্রধান মন্ত্রী নরেন্দ্র মোদীগা ফ্রান্সকী য়ুরোপ এন্দ ফোরেন এফেয়ার্স মিনিস্তর জিন-ভেস লে রিয়ানগা উনখ্রে । হন্দক ফ্রান্সকী স্ত্রাসবোর্গতা তেরোরিস্তশিংনা খুৎ থারকপদগী লৈখিদ্রবশিংগী মফমদা প্রধান মন্ত্রীনা মহাক্কী অৱাবা ফোংদোকখি অমসুং তেরোরিজম থেংননা ভারতনা ফ্রান্সগীদমক লেপ্লি হায়খি। ২০১৮গী মার্চতা প্রসিদেন্দ মেক্রোননা লৈবাক অসিদা লাক্লম্বা অমসুং হন্দক আর্জেন্তিনাদা জি-২০ মীফমগী নাকলদা মখোয় উনখিবা অদু অদু প্রধান মন্ত্রীনা হরাওনা নিংশিংখি । হন্দক লৈবাক অনিগী মরিদা চাউখৎক্লিবশিং অদু লে রিয়ান্না প্রধান মন্ত্রীদা পাউদমখি অমসুং লমদম অসিগী অমসুং মালেমগী ৱাথোকশিংদা ফ্রেন্সগী মীৎয়েং অদু খঙহনখি । ঙাক-শেন, স্পেস, তেরোরিজম থেংনবা, মেরিনতাইম সেকুরিতি অমসুং সিবিল নিউক্লিয়ার কোওপরেসনগী মতাং য়াওনা হিরম কয়াদা লৈবাক অনিগী মরি ফগৎলক্লিবা অদু প্রধান মন্ত্রীনা তরাম্না ওকখি ।
প্রধান মন্ত্রীনা হন্দৱারাদা থৱায়না পোন্থা পীখ্রবা লান্মীশিং অমসুং সেক্যুরিতী পর্সোনেলশিংদা ইকায় খুম্নবা উৎখ্রে

প্রধান মন্ত্রী শ্রী নরেন্দ্র মোদীনা জম্মু অমসুং কশ্মীরগী হন্দৱারাদা থৱায়না পোন্থা পীখ্রবা থৌনা ফরবা লান্মীশিং অমসুং সেক্যুরিতী পর্সোনেলশিংদা ইকায় খুম্নবা উৎখ্রে। প্রধান মন্ত্রীনা হায়খি, “হন্দৱারাদা থৱায়না পোন্থা পীখ্রবা ঐখোয়গী থৌনা ফরবা লান্মীশিং অমসুং সেক্যুরিতী পর্সোনেলশিংবু ইকায় খুম্নজরি। মখোয়গী থৌনা ফবা অমসুং কত্থোকপা অদু কৈদৌনুংদা কাওররোই। মখোয়না খমথেংবা কত্থোকপগা লোয়ননা লৈবাক্কী সেবা তৌখি অমদি ঐখোয়গী মীয়াম্বু অশোয়-অঙাম য়াওহন্দনবা চোকথবা নায়দনা থবক তৌখি। মখোয়গী ইমুং-মনুং অমসুং মরূপ-মপাংশিংগী অৱাবদা শরুক য়াজরি। ”
২০২০গী মার্চ ৭তা প্রধান মন্ত্রীনা জন ঔশধী দিবসতা জন ঔশধী পরিয়োজনা কেন্দ্রশিংগা ৱারী শানগনি

প্রধান মন্ত্রী শ্রী নরেন্দ্র মোদীনা ২০২০গী মার্চ ৭তা ভিদিও কনফরেন্সকী থোংদা নই দিল্লীদগী জন ঔশধী দিবস থৌরমদা শরুক য়াগনি। শ্রী মোদীনা প্রধান মন্ত্রী ভারতীয় জনঔশধী পরিয়োজনা কেন্দ্র ৭কা ৱারী শানগনি। স্কিম অসিগী এচিবমেন্তশিং সেলেব্রেৎ তৌনবগীদমক ভারত পুম্বদা মার্চ ৭তা জন ঔশধী দিবস পাংথোকই। প্রধান মন্ত্রীনা খনগৎলবা স্তোরশিংদা স্তোর মপু অমসুং বেনিফিসরীশিংগা ৱারী শানগনি। জন ঔশধী অউতলেৎ পুম্নমক দুরদর্শনগী থোংদা প্রধান মন্ত্রীগী পাউজেল তেলিকাস্ত তৌগনি। খনগৎলবা স্তোরশিংদা জন ঔশধী কেন্দ্রশিংগী হিদাক-লাংথকশিংগী মতাংদা দোক্তরশিং, মীদিয়াগী মীওইশিং, ফার্মাসিস্তশিং অমদি বেনিফিসরীশিংগা খন্ন-নৈনবা পাংথোক্কনি। কেমিকেলস অমসুং ফর্তিলাইজরগী কেন্দ্র মন্ত্রী শ্রী দি.ভি. সদানন্দা গৌরানা উত্তর প্রদেশকী বরানসীদা প্রধান মন্ত্রী ভারতীয় জন ঔশধী পরিয়োজনা কেন্দ্রদা শরুক য়াগনি। শিপ্পিংগী কেন্দ্রগী রাজ্য মন্ত্রী অমসুং কেমিকেলস অমসুং ফর্তিলাইজরগী কেন্দ্রগী রাজ্য মন্ত্রী শ্রী মানসুখ লক্ষমনভাই মানদাবিয়ানা জম্মু অমসুং কশ্মীরগী পুলৱামাদা প্রধান মন্ত্রী ভারতীয় জন ঔশধী পরিয়োজনা কেন্দ্রদা শরুক য়াগনি। জন ঔশধী কেন্দ্র অসি জিলা ৭০০তা অউতলেৎ চাউরাক্না ৬২০০গা লোয়ননা মালেমগী খ্বাইদগী চাউবা রিতেল ফার্মা চেন ওইনা লৌনৈ। শেনবা চহী ২০১৯-২০দা অপুনবা য়োনখিবা অসি লুপা কোতি ৩৯০ হেনখি অমসুং মসিনা মীচম প্রজাশিংগী চাউরাক্না লুপা কোতি ২২০০ সেবিং তৌখি। স্কিম অসিনা লেংদবা অমসুং চাং নাইবা শেন্থোক্কা লোয়ননা সেল্ফ এম্প্লোইমেন্তকী অফবা সোর্স অমসু ফংহল্লি।
ওক্তোবর ২দা প্রধান মন্ত্রীনা জল জীবন মিসনগী মতাংদা গ্রাম পঞ্চায়তশিং অমদি পানি সমিতীশিংগা ৱারি-ৱাতায় শাগনি

২০২১গী ওক্তোবর ২গী অয়ুক্কী পুং ১১ তাবা মতমদা প্রধান মন্ত্রী শ্রী নরেন্দ্র মোদীনা ভিদিও কনফরেন্সিংগী খুৎথাংদা জল জীবন মিসনগী মতাংদা গ্রাম পঞ্চায়তশিং/পানি সমিতীশিং/ভিলেজ ৱাতর অমসুং সেনিতেসন কম্মিতীশিংগা(ভি.দবল্যু.এস.সি.) ৱারি-ৱাতায় শারগনি৷ মিসন অসিগী মখাদা লৈরিবা স্কিমশিং হেন্না ত্রান্সপরেন্সী লৈহন্নবা অমসুং একাউন্তেবল ওইহন্নবগী অমদি স্তেকহোল্দরশিংগা মরক্তা এৱার্নেস হেন্না পীনবগীদমক প্রধান মন্ত্রীনা জল জীবন মিসন এপ লোঞ্চ তৌরগনি৷ প্রধান মন্ত্রীনা রাস্ত্রিয়া জল জীবন কোশ লোঞ্চ তৌরগনি, মসিদা ভারত্তা নত্রগা মপান লৈবাকশিংদা লৈরিবা মীওই, ইন্সতিত্যুসন, কোর্পোরেৎ নত্রগা ফিলানথ্রোপিস্ত অমা হেক্তনা খুঙ্গংগী য়ুমথোং, স্কুল, অনগনৱাদি সেন্তর, অশ্রমশলা খুদিংমক্তা অমদি অতোপ্পা পব্লিক ইন্সতিত্যুসনশিংদা তোতিগী ইশিং ফংহনবদা মতেং পাংবা য়াগনি৷ নুমিৎ অসিদা লৈবাক শিনবা থুংনা জল জীবন মসিনগী মতাংদা গ্রাম সভাশিংসু ফম্লগনি৷ গ্রাম সভাশিং অসিনা খুঙ্গংদা ইশিং সপ্লাই তৌবগী সিস্তেমশিংগী প্লানিং অমদি মেনেজমেন্ত খন্ন-নৈনরগনি অমদি মতম শাংনা ইশিং মরাই কাইনা ফংহন্নবসু হোৎনগনি৷ পানি সমিতীশিং/ভি.দবল্যু.এস.সি. পানি সমিতীশিংনা খুঙ্গংদা ইশিং সপ্লাই তৌবগী সিস্তেমশিং প্লানিং তৌবা, চৎনহনবা, য়েংশিনবা, ওপরেসন তৌবদা য়াম্না মরু ওইবা থৌদাং অমা লৌই, মসিনা মরম ওইদুনা য়ুমথোং খুদিংদা চাং-নাইনা অমদি লোঙ্গ তর্ম বেসিস অমদা অফবা তোতিগী ইশিং ফংহল্লি৷ খুঙ্গং লাখ ৬ হেনবগী মনুংদা, খুঙ্গং লাখ ৩.৫রোমদা পানি সমিতীশিং/ভি.দবল্যু.এস.সি.শিং শেমখ্রে৷ ফিল্দ তেস্ত কিৎশিং শিজিন্নদুনা ইশিংগী ক্বালিতী তেস্ত তৌনবা নুপী লাখ ৭.১ হেন্না ত্রেন তৌখ্রে৷ জল জীবন মিসনগী মরমদা খুঙ্গংগী য়ুমথোং খুদিংদা অফবা থকপা য়াবা ইশিং ফংহন্নবা ২০১৯গী ওগস্ত ১৫দা প্রধান মন্ত্রীনা জল জীবন মিসন লাওথোকখি৷ মিসন অসি লোঞ্চ তৌবগী মতমদা, খুঙ্গংগী য়ুমথোং কোতি ৩.২৩(১৭%) খক্তনা তোতিগী ইশিং ফংখি৷ কোবিদ-১৯ লাইনা-লাইচৎ লৈরবসু, হৌখিবা চহি অনিদা, য়ুমথোং কোতি ৫ হেনবদা তোতিগী ইশিং কন্নেক্সন তৌখ্রে৷ ঙসি ফাওবদা, খুঙ্গংগী য়ুমথোং কোতি ৮.২৬রোম্না মখোয় মখোয়গী ময়ুমশিংদা তোতিগী ইশিং ফংখ্রে৷ জিলা ৭৮, গ্রাম পঞ্চায়ত লিশিং ৫৮ অমদি খুঙ্গং লাখ ১.১৬তা লৈরিবা খুঙ্গংগী য়ুমথোং খুদিংমক্না তোতিগী ইশিং ফংলি৷ হৌজিক ফাওবদা, স্কুল লাখ ৭.৭২(৭৬%) অমদি অনগনৱাদি সেন্তর লাখ ৭.৪৮(৬৭.৫%)দা তোতিগী ইশিং ফংহনখ্রে৷ প্রধান মন্ত্রীগী ‘সবকা সাথ, সবকা বিকাস, সবকা বিস্বাস, সবকা প্রয়াস’কী মংলান অদু মংফাওননবা অমদি ‘বত্তম অপ’ এপ্রোচ ইন্দুনা, লুপা কোতি লাখ ৩.৬০গী শেনফম অমা থাদদুনা জল জীবন মিসন অসি রাজ্যশিংগা খুৎশম্নরগা চৎনরি৷ মখাতানা, ২০২১-২২দগী ২০২৫-২৬ ফাওবগী ওইনা খুঙ্গংশিংদা ইশিং মরাং কাইনা ফংহন্নবা অমসুং লু-নান্না থম্নবগীদমক ১৫শুবা ফাইনান্স কম্মিসনগী মখাদা তাইদ গ্রান্ত অমা ওইনা পি.আর.আই.শিংদা লুপা কোতি লাথ ১.৪২ কাইথখ্রে৷
পরিক্ষা পে চার্চা শরুক য়ানবা প্রধান মন্ত্রীনা মীওই খুদিংমক্ত তকশিল্লি

ঙসি চহি অসিগী পরিক্ষা পে চার্চা পাংথোক্কদবা নুমিৎ লাউথোকখিবগা লোয়ন্না, অখন্নবা খন্ন-নৈনবা থৌরম অসিদা শরুক য়ানবা প্রধান মন্ত্রীনা মীওই খুদিংমক্ত খঙহনখ্রে। প্রধান মন্ত্রীনা ত্বিৎ তৌখি: “পরিক্ষা পে চার্চা অসি খ্বাইদগী নুংঙাইবা থৌরমশিংগী মনুংদা অমনি, মসিনা পাখৎপা লৈতনা পরিক্ষা থানবা অমসুং ঐখোয়গী #ExamWarriors মতেং পাংনবা পাম্বৈশিং খন্ন-নৈনবা খুদোংচাবা অমা পীরি। থা অসিগী ২৭তা পাংথোক্কদৌরিবা থৌরম অসিদা ঐনা থাজবা থম্লি অমসুং মসিগী অখন্নবা খন্ন-নৈনবা থৌরম অসিদা শরুক য়ানবা ময়াম পুম্নমক্কী মফমদা তকশিল্লি।#PPC2023”
শ্বাছ ভারত মিসন (খুঙ্গং) ফেজ-২ মন্ত্রীমন্দলনা অয়াবা পীরে

লমহাংদা খোঙহামদনবা পান্দম থমদুনা ২০২৪-২৫গী ওইনা শ্বাছ ভারত মিসন (খুঙ্গং) ফেজ-২ প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে , মসিদা লমহাংদা খোঙহামদবা অমসুং মপং অমসুং মহিগী অমোৎপশিং লোইশিনবা য়াওরি । থবক অসিনা মী অমতা চিৎথনবা অমসুং মী খুদিংমক তোইলেত শীজিন্ননবা থবক পায়খৎকনি । শ্বাছ ভারত মিসন (খুঙ্গং) ফেজ-২ আসি ২০২০-২১দগী ২০২৪-২৫ ফাওবা মিসনগী মওংদা লুপা ক্রোর ১,৪০,৮৮১ চংনা পায়খৎকনি । মসি তোঙান-তোঙানবা মখলগী শেন্থংশিং পুনশিনবা অনৌবা থৌরাং অমা ওইগনি । শেনফম অসিগী মনুংদা লুপা ক্রোর ৫২,৪৯৭না দ্রিকিং ৱাতর এন্দ সেনিতেসন দিপার্তমেন্তগী ওইগনি অমসুং লেমহৌরিবা ফন্দ অদুনা ১৫শুবা ফাইনান্স কম্মিসন, এম জি এন আর ই জি এস অমসুং অমোৎপা লোইশিনবদগী ফংলকপা শেনফমশিংদগী অপুনবা ওইনা লৌগনি । থৌরম অসিগী মখাদা লনাই য়ুম অমগী তোইলেত শাবদা লুপা ১২,০০০ শেন্থং পীগনি । সোলিদ এন্দ লিকুইত ৱেস্ত মেনেজমেন্তগী ফন্দ পীবগী মওংশিং চুমথোক্লে অমসুং য়ুম অমদা লৈরিবা মীওই মশিংদা য়ুমফম ওইরগা পীগনি । গ্রাম পঞ্জায়তশিংনা খুঙ্গংদা কম্মুনিতি মেনেজ সেনিতরি কমপ্লেক্স অমা শাবদা লুপা লাখ ২ পীরম্বা অদু লুপা লাখ ৩দা হেনগৎলে । রাজ্যশিংদা অথুবা মতমদা পীরগদবা চৎন-কাংলোনশিংগী মখাদা রাজ্যশিংনা থবক অসি পায়খৎকনি । অৱাং-নোংপোক , জে অমসুং কে অমসুং হিমালায়াগী রাজ্যশিংগী ওইনা ফন্দ পুথোক্নবগী মওং অসি ৯০:১০ ওইগনি অমসুং অতোপ্পা রাজ্যশিংগী ওইনা ৬০:৪০ অমসুং অতোপ্পা য়ুনিয়ন তেরিতোরিশিংগী ওইনা ১০০:০ ওইগনি । সোলিদ এন্দ লিকুইত ৱেস্ত মেনেজমেন্ত অসি ও দি এফকী শরুক অমা ওইনা য়েংশিনগনি অমসুং মরুওইবা হিরম মরি হায়বদি –প্লাস্তিক অমোৎপা লোইশিনবা, বাইও-দিগ্রেদিবল সোলিদ ৱেস্ত মেনেজমেন্ত(শা-ষনগী অমোৎপা য়াওনা) লোইশিনবা, গ্রেৱাতর মেনেজমেন্ত অমসুং ফেসেল স্লজ মেনেজমেন্তদা য়ুমফম ওইরগা মোনিতর তৌগনি । শ্বাছ ভারত মিসন (খুঙ্গং) ফেজ-২না মখা তানা থবক ফংহনগনি অমসুং য়ুমশিংদা অমসুং লৈকায়শিংদা তোইলেতশিং শাদুনা খুঙ্গংগী শেন-থুমগী ফিবম ফগৎহনগনি অমসুং অমোৎপা মখল কয়া লোশিন্নবা কোমশিং য়াওনা মচাক কয়া শেমগৎনবা খুদোংচাবা ফংলগনি । ২০১৪দা অহানবা ওইনা শ্বাছ ভারত মিসন হৌদোকপা মতমদা লৈবাক অসিগী খুঙ্গংগী সেনিতেসন কভরেজ অসি চাদা ৩৮.৭ ওইরমখি । মিসন অসি হৌদোকপগী হৌজিক ফাওবদা তোইলেত ক্রোর ১০ হেন্না শারে অমসুং রাজ্য অয়াম্বগী খুঙ্গংগী শরুকশিং ২০১৯গী ওক্তোবর ২দা লমহাংদা খোঙহামদ্রে হায়না লাউথোক্লে । হৌজিক ফাওবদা খুঙ্গংদা তোইলেত লৈতবা য়ুম অমতা লৈত্রে হায়বগী চপ চাবা খঙদোক্নবা দ্রিকং ৱাতর এন্দ সেনিতেসন দিপার্তমেন্তনা রাজ্যশিংদা খঙহনখ্রে । মসিনা থৌরম অসিগী মখাদা তোইলেত শাবদা য়ুম অমতা চিৎথদনবা দরকার ওইবা মতেং পীগনি । শ্বাছ ভারত মিসন (খুঙ্গং) ফেজ-২ মন্ত্রীমন্দলনা অয়াবা পীবা অসিনা ভারতকী খুঙ্গংদা অমোৎপা লোইশিনবদা থেংনরিবা খুদোংচাদবশিং মপুংফানা কোকহনগনি অমসুং লৈবাক অসিগী খুঞ্জাশিংগী হকশেলগী ফিবম ফজনা ফগৎহনগনি ।
প্রধান মন্ত্রীনা বিহারগী চাউখৎ থৌরাংদা মরুওইবশিং হেন্না পীবগীদমক দরভঙ্গা এয়রপোর্ত্তা হরাওবা ফোংদোকখ্রে

প্রধান মন্ত্রী শ্রী নরেন্দ্র মোদীনা বিহারগী চাউখৎ থৌরাংদা মরুওইবশিং হেন্না পীবা অমসুং মরুওইবা কন্ত্রিব্যুতর অমা ওইবগীদমক দরভঙ্গা এয়রপোর্ত্তা হরাওবা ফোংদোকখ্রে। য়ুজর অমগী ত্বীত অমদা পাউখুম পীরদুনা প্রধান মন্ত্রীনা ত্বীত তৌখি; “খঙবদা নুঙাইগনি! ঐখোয়না এবিএসন সেক্তর অসিনা য়ারিবমখৈ অহেনবা কনেক্তিবিতী অমসুং নুঙাইনবা থবক তৌগনি। দরভঙ্গা এয়রপোর্তগুম্না, বিহারগী চাউখৎ থৌরাংদা মরুওইবা কন্ত্রিব্যুতর অমা ওইরক্লি”।
লদাখতা থোকপা বস এক্সিদেন্ততা ইন্দিয়ন আর্মীগী মীওই লৈখিদবদা প্রধান মন্ত্রীনা নুংঙাইতবা ফোংদোকখ্রে

লদাখতা থোকপা বস এক্সিদেন্ততা ইন্দিয়ন আর্মীগী মীওই লৈখিদবদা প্রধান মন্ত্রী, শ্রী নরেন্দ্র মোদীনা নুংঙাইতবা ফোংদোকখ্রে। প্রধান মন্ত্রীনা মহাক্কী ত্বীত্তা অসুম্না ফোংদোকখিঃ “লদাখতা থোকপা বস এক্সিদেন্ততা ঐখোয়গী থৌনা ফরবা লান্মীগী পুন্সি মাঙবদা ঐহাকপু নুংঙাইহন্দ্রে। ঐহাক্কী ৱাখলনা লৈখিদ্রবগী ইমুংগী নাক্তা লৈরি। অশোকপশিংনা অথুবা মতমদা ফগৎলক্কনি হায়না ঐহাক্না থাজবা থমজরি। অশোকপশিংদা তঙাই ফদবা তেংবাং খুদিংমক পীরি”।
২০১৮, নবেম্বর ০২দা প্রধান মন্ত্রীনা এম এস এম ই সেক্তরগীমরুওইবা অচৌবা থৌরাং কয়া হৌদোক্কনি

২০১৮গীনবেম্বর ২দা নই দিল্লীগী বিগ্যান ভাবন্দা কেন্দ্র সরকারনা মাইক্রো, স্মোল অমসুং মেদিয়ম ইন্তরপ্রাইজেস শৌগৎপগী থৌরম কয়া প্রধান মন্ত্রী নরেন্দ্র মোদীনা হৌদোক্লগনি । দিল্লীগী থৌরম অসিগী মথক্তা , য়ুনিয়ন মিনিস্তরশিং অমসুং রাজ্য সরকারশিংগী মিনিস্তরশিং শরুক য়াদুনা লৈবাক শীনবা থুংনা মফম ১০০দা চপ মান্নবা হৌদোকপগী থৌরমশিং পাংথোক্কনি । হায়রিবা মফমশিং অসিগা দিল্লীদা পাংথোক্কদৌরিবা মপুং ওইবা থৌরম অসিগা শম্নগনি অমসুং প্রধান মন্ত্রীনা মরুওইবা ৱারোল পীগনি । মহাক্না এম এস এম ই সেক্তরগী মরুওইবা ৱাফমশিং খন্নগনি হায়না থাজরি । হৌখিবা চহি খর অসিদা কেন্দ্র সরকারনা এম এস এম ই সেক্তরদা খন্নবা মীৎয়েং থম্লি ।লৈবাক শীনবা থুংনা নুমিৎ ১০০ রোম পাংথোক্কদৌরিবা শৌগৎপা থৌরম অসিদা সেক্তর অসি ফগৎহন্নবা পায়খৎলিবা থবকশিং হেন্না মপুং ফাহনগনি । মসিগী থৌরম অসিগী মহৈ অদু মিসনগী মওংদা থবক ওইনা পায়খৎকনি অমসুং কেন্দ্র অমসুং রাজ্য সরকারশিংগী সেনিয়র ওফিসিয়েলশিংনা লেপ্তনা য়েংশিনগনি । থৌরম অদুদা কেন্দ্রগী শেন-থুম অমসুং কোওপরেত এফেয়ার্স মন্ত্রী অরুন জেতলি অমসুং এম এস এম ই(ইন-চার্জ)গী রাজ্য মন্ত্রী গিরিরাজ সিংহসু শরুক য়াগনি ।
প্রধান মন্ত্রীনা তমিল সঙ্গমগীদমক্তা হরাও-নুংঙাইবা ফোংদোকখ্রে

প্রধান মন্ত্রী, শ্রী নরেন্দ্র মোদীনা ভারতকী অৱাং অমসুং খাগী লাইনীংশিংগী মরক্তা লৈনবা মতম নাইদ্রবা মরীশিংগী খুদম অমা ওইরিবা কাশি তমিল শঙ্গমগীদমক্তা হরাও নুংঙাইবা ফোংদোকখ্রে। মসিনা তমিল লোলবু নাৎ অমা ওইবগী ফজবগী মতৌবু শিংথাবগা লোয়ননা এক ভারত শ্রেস্থ ভারতকী ইথিলগী নুংঙাইবা ফোংদোকপগী মতৌ অমসু ওইগনি হায়না প্রধান মন্ত্রীনা হায়খি। কেন্দ্র মন্ত্রী, দাঃ এল. মুরুগনগী ত্বীত শেয়র তৌরদুনা, প্রধান মন্ত্রীনা অসুম্না ত্বীত তৌখি: “কাশি তমিল শঙ্গমগী থৌরম অসিদি ঐহাক্না অখন্ননা থৱাই য়াওজবা থৌরম্নি। মসিনা তমিল লোলবু নাৎ অমা ওইবগী ফজবগী মতৌবু শিংথাবগা লোয়ননা এক ভারত শ্রেস্থ ভারতকী ইথিলগী নুংঙাইবা ফোংদোকপগী মতৌ অমসু ওইগনি”।
প্রধান মন্ত্রীনা আউৎস্তেন্দিং পার্লিয়মেন্ত এৱার্দ ফঙ্কসন্দা শরুক য়াখ্রে

প্রধান মন্ত্রী শ্রী নরেন্দ্র মোদীনা ঙসি নই দিল্লীদা, ভারতকী পার্লিয়মেন্তরী গ্রুপ্না শিনবা আউৎস্তেন্দিং পার্লিয়মেন্তরিয়ন এৱার্দতা শরুক য়াখ্রে। ইকাই খুম্নরবা ভারতকী রাষ্ট্রপতি, শ্রী রাম নাথ কোবিন্দনা পার্লিয়মেন্তকী সেন্ত্রেল হোলদা আউৎস্তেন্দিং পার্লিয়মেন্তরিয়ন এৱার্দশিং য়েন্থোকখি। উপ-রাষ্ট্রপতি শ্রী ভেনকৈয় নাইদু অমসুং লোক সভাগী স্পীকর শ্রীমতী সুমিত্রা মহাজনসু থৌরম অদুদা শরুক য়াখি। মনা ফংলবশিংদা নুংঙাইবা ফোংদোক্লদুনা প্রধান মন্ত্রীনা হায়খি মদুদি মখোয়না পার্লিয়মেন্ত অমসুং লৈবাক অসিদা তৌবীরম্বা থৌদাংশিং অদু মতম পুম্নমক্তা নীংশিংদুনা লৈহৌরগনি। মহাক্না মসিসু পনখি মদুদি থোইদোক হেন্দোক্লবা পালিমেন্তরিয়নশিং অসিগা পুন্না থবক তৌমিন্নবা অমসুং মখোয়দগী তমজবা ফংজবা অসি চাউথোকচনীংঙাইনি। প্রধান মন্ত্রীনা হায়খি মদুদি পার্লিয়মেন্তনা ভারত মচা ক্রোর ১২৫গী মঙলান অমসুং খোঞ্জেলগী মহুৎ শিল্লিবনি। মহাক্না মসিমসু পনখি মদুদি পালিয়মেন্তা হায়খিবা খুদিংমক অদুক্কী মতিক মমল য়াম্মি অমসুং মদুনা মরু ওইবা হিরম কয়াগী ৱারোইশিন পুরক্নবগীদমক পোলিসী মেকরশিং অমসুং সরকারশিংদা খুদোংচাবা ফংহল্লি। থৌরম অদুদা ৱা ঙাংলদুনা, প্রধান মন্ত্রীনা হায়খি মদুদি পার্লিয়মেন্তা অপনবা পীবা অসিনা মহৌশানা মীচম মীয়ামদা অমসুং মখোয়গী মহুৎ শিল্লিবা পার্লিয়মেন্তরিয়নশিংদা খ্বাইদগী হেন্না শোকহল্লি। মহাক্না মখা তাখি মদুদি অপনবা পীবা অসিনা সরকারদগী হেন্না লৈবাক অসিগী মাংজবা ওই। প্রধান মন্ত্রীনা হায়খি মদুদি পার্লিয়মেন্তরিয়ন খুদিংমক ঙাংনবগী তাঞ্জা ফংহন্দুনা পুৱারীগী শরুক অমা ওইহন্নবা, পার্লিয়মেন্তকী থবক-থৌরম নীংথিনা চৎথবা য়ানবা হোৎনবা অসি পার্লিয়মেন্তরিয়নশিংগী থৌদাংনি।
বিশ্বনাথন আনন্দনা ৱার্ল্দ রেপিদ চেস চেম্পিয়নশিপ লৌরকপদা প্রধানমন্ত্রীনা নুংঙাইবা ফোংদোকখ্রে

বিশ্বনাথন আনন্দনা ৱার্ল্দ রেপিদ চেস চেম্পিয়নশিপ লৌরকপদা প্রধানমন্ত্রী শ্রী নরেন্দ্র মোদীনা নুংঙাইবা ফোংদোকখ্রে। প্রধানমন্ত্রীনা হায়খি, “নুংঙাইবা ফোংদোকচরি, বিশ্বানাথন আনন্দ। অদোম্না মতম পুম্নমক্তা অদোমগী হৈথোই-শিংথোইবা উৎথোক্লি। অদোমগী অখাং কনবা অদুনা ঐখোয়দা ইথিল পীরি। অদোম্না ৱার্ল্দ রেপিদ চেস চেম্পিয়নশিপ শিংথানীংঙাই ওইবা মওংদা মাই পাক্লকপা অসিদা ভারতনা চাওথোকপা পোকচরি।”
শ্রীনগরনা য়ুনেস্কো ক্রিএতিব সিতীজ নেতৱার্ক (য়ু.সি.সি.এন.)গা খুৎশম্নখিবদা পি.এম.না হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শ্রীনগরবু য়ুনেস্কো ক্রিএতিব সিতীজ নেতৱার্ক (য়ু.সি.সি.এন.)গা অখন্ননা মসিগী ক্রাফ অমসুং ফোল্ক আর্তপু পন্দুনা হরাওবা ফোংদোকখ্রে। ত্বীত অমদা, প্রধান মন্ত্রীনা হায়খি; “নিংথিরবা শ্রীনগরনা @UNESCO ক্রিএতিব সিতীজ নেতৱার্ক (য়ু.সি.সি.এন.)গা অখন্ননা মসিগী ক্রাফ অমসুং ফোল্ক আর্তপু পন্দুনা পুনবা অসিদা য়াম্না নুঙাইজৈ। মসি শ্রীনগরগী মখল কয়াগী কলচরেল ইথোস অসিবু শক খঙবিবনি। জম্মু অমসুং কশ্মিরগী মীয়ামদা হরাওবা ফোংদোকচরি”
য়ু.এন.জি.এ.গী ৭৪শুবা মীফমগী চিদাইদা বেলজিয়মগী প্রধান মন্ত্রীগা লোয়ননা প্রধান মন্ত্রীগী মীফমগী প্রেস রিলিজ

প্রধান মন্ত্রী নরেন্দ্র মোদীনা ২০১৯গী সেপ্তেম্বর ২৫দা ন্যু য়োর্কতা য়ু.এন.জি.এ.গী ৭৪শুবা মীফমগী নাকলদা বেলজিয়মগী প্রধান মন্ত্রী শ্রী চার্লস মাইকেলগা উন্নখি। য়ুরোপিয়ন কাউন্সিলগী প্রসিদেন্ত ওইনা মহাকপু খল্লকপদা প্রধান মন্ত্রী মোদীনা প্রধান মন্ত্রী চার্লস মাইকেলগী মফমদা নুংঙাইবা ফোংদোকখ্রে। লুচিংবা অনিমক্না ভারত অমসুং বেলজিয়মগী মরক্তা লৈরিবা থোইদোক হেন্দোকপা মরীশিং অমসুং ২০১৭তা বেলজিয়মগী নিংথৌগী ভারত খোংচৎ মনুংদা লৌখিবা ৱারেপশিং অদু নৌহৌনা য়েংশিনখি । মখোয়না ভারত অমসুং য়ুরোপিয়ান য়ুনিয়নগী মরক্তা স্ত্রেতেজিক অমসুং সেক্যুরিতী হেঙ্গৎহন্নবা খন্ন–নৈনখি। মখোয়না লৈবাক অনিগী ওইবা ইনভেস্তমেন্ত অমসুং ত্রেদ এগ্রীমেন্ত, কনেক্তিবিতী, তেরোরিজম থেংনবদা অহেনবা তেংবাং পীনবা, মল্তিলেতরেল ইন্সতিত্যুসনশিং, অমদি মাইগ্রেসন অমসুং মোবিসিতীদা মখোয়না হোৎনরিবশিং অদু খুমাং চাউশিলহনবদা য়ানখি। লুচিংবা অনিমক্না ১৫শুবা ইন্দিয়া–য়ুরোপিয়ান য়ুনিয়ন মীফম অথুবা মতমদা পাংথোকপদসু য়ানবা পুরকখি।
রাই বরেলী, গোরাখপুর, বাথিন্দা, গুৱাহাতী, বিলাসপুর অমসুং দিওগরগী অনৌবা এ আই আই এম এসশিংগী দিরেক্তরগী ফম অমমম, বেসিক পে লুপা ২,২৫,০০ (হোংদবা)  অমসুং এন পি এ য়াওনা অদুবু লুপা ২,৩৭,৫০০দগী হেন্দনা হাপ্পা মন্ত্রী মন্দলনা য়ারে

প্রধান মন্ত্রী নরেন্দ্র মোদীনা লুচীংবা কেন্দ্রগী মন্ত্রী মন্দলনা রাই বরেলী (উত্তর প্রদেশ), গোরাখপুর (উত্তর প্রদেশ), বাথিন্দা (পঞ্জাব), গুৱাহাতী (অসাম), বিলাসপুর (হিমাচল প্রদেশ) অমসুং দিওগর (ঝারখান্দ)গী অনৌবা এ আই আই এম এসশিংগী দিরেক্তরগী ফম অমমম, বেসিক পে লুপা ২,২৫,০০(হোংদবা) অমসুং এন পি এ য়াওনা অদুবু লুপা ২,৩৭,৫০০দগী হেন্দনা হাপ্পা মন্ত্রীমন্দলনা য়ারে । দিরেক্তরনা ইন্সতিত্যুৎ অদুগী চীফ ইকজুক্যুতিব ওফিসর ওইগনি অমসুং ইন্সতিত্যুৎ অদুগী থবক থৌরম পুম্নমক্কী থৌদাং পুগনি অমসুং ইন্সতিত্যুৎ অদুগী ওফিসরশিং অমসুং ইমপ্লোয়ীশিংদা মথৌশিং শীন্নগনি ।